**Specijalist za industrijske plinove Messer dovršio akviziciju Joint Venture Messer Industries – GIC novi strateški partner**

*Priopćenje za javnost - objavljeno 14.studenog 2023. 14:45 CET*

* Messer dovršio preuzimanje svih udjela u Messer Industries od manjinskog vlasnika CVC Capital Partners Fund VII
* GIC postaje novi strateški partner Messera
* Sve regije bit će zastupljene u Upravnom odboru Messer SE & Co. KGaA
* Izvršni direktor Bernd Eulitz CEO : "Kao uspješna plinska grupacija u Aziji, Europi i Americi, bit ćemo još jači i potaknut ćemo naše ambiciozne planove rasta zajedno s GIC-om kao našim novim partnerom."

Messer, vodeći svjetski stručnjak za industrijske, medicinske i specijalne plinove u privatnom vlasništvu, dovršio je akviziciju zajedničkog ulaganja Joint Venture Messer Industries, nakon dobivanja potrebnih regulatornih odobrenja. S isključivim vlasništvom nad Messer Industries, Messer sada može rasti kao jedna globalno pozicionirana plinska grupacija.

Osim toga, GIC, globalni institucionalni investitor, sada će postati dugoročni manjinski dioničar u Messeru. GIC ima iskustvo u partnerstvu s obiteljskim poduzećima diljem svijeta i podržava Messerovu strategiju za održiv, profitabilan rast.

**Bernd Eulitz** , izvršni direktor Messera, rekao je: "Sa sada odobrenim partnerstvom s GIC-om i potpunom akvizicijom Messer Industriesa, Messer otvara novo poglavlje u svojoj 125-godišnjoj korporativnoj povijesti. Kao plinska grupacija uspješna u Aziji, Europi i Americi, bit ćemo još jači i potaknuti naše ambiciozne planove s GIC-om kao našim novim partnerom. Messer ima golem potencijal sa svojih 11.000 zaposlenika diljem svijeta. Želimo se približiti velikim igračima u branši i to nam izazov broj jedan."

Akvizicija Messer Industries označava kraj uspješne suradnje između Messera i CVC Capital Partnersa na prethodnom zajedničkom ulaganju, koje je obuhvaćalo Messerove tvrtke u Sjevernoj i Južnoj Americi, kao i Zapadnoj Europi.

Messer vidi velike mogućnosti u svim svojim poslovnim područjima diljem svijeta. Tvrtka teži većoj diverzifikaciji svoje ponude s fokusom na sektore koji posebno obećavaju ili kroz partnerstva u svjetlu prijelaza na zelenu energiju. Messer očekuje značajna povećanja prodaje i zarade i ima potencijal otprilike udvostručiti svoj obujam poslovanja do kraja desetljeća.

**O Messeru**

Messer je vodeći svjetski stručnjak za industrijske, medicinske i specijalne plinove u privatnom vlasništvu. Messerovi Gases for Live (plinovi za život) koriste se u industriji, ekologiji, medicini, prehrambenoj industriji, u tehnologiji rezanja i zavarivanja, kod 3D-otiska, u građevini te istraživanju i znanosti. Kao globalni igrač Messer nudi održive proizvode i usluge u Aziji, Europi i Americi. Više od 11.000 zaposlenika uspješno rade, a u fokusu njihove suradnje je raznolikost i međusobno poštovanje.

Plinovi su u većini industrijskih procesa jednako važni kao i voda i struja te imaju značajnu ulogu u dekarbonizacije, npr. korištenjem zelenog vodika. Messer nudi jednu od najvećih paleta proizvoda na tržištu te u najmodernijim centrima kompetencije razvija i radi na optimalizaciji tehnologija primjene plinova.

Messer je kao farmaceutsko poduzeće ponuđač medicinskih i farmaceutskih plinova i kompletnih rješenja te se dokazuje kao pouzdan ponuđač životno važnih proizvoda.

U 2022. godini Messer je ostvario konsolidirani prihod od 4,164 milijardi\* eura.

\**Zbroj Messer Group i Messer Industries koji sadrži 100 posto vlasničkog udjela Messer Industries*

<http://www.messergroup.com>

<https://applications.messergroup.com>

<http://www.gasesforlife.de>

**O GIC-u**

GIC je vodeće globalno investicijsko društvo osnovano 1981. godine s ciljem osiguranja financijske budućnosti Singapura. Kao upravitelj deviznim rezervama Singapura imamo dugoročan, discipliniran pristup ulaganju i jedinstveno smo globalno pozicionirani kroz širok raspon klasa imovine i aktivnih strategija. To uključuje dionice, vrijednosne papire s fiksnom kamatom, nekretnine, privatni kapital, rizični kapital i infrastrukturu. Naš dugoročni pristup investiranju, mogućosti korištenja različitih sredstava i globalna povezanost čine nas investitorom koji predstavlja prvi izbor Naš cilj je da s našim investicijama stvorimo značajnu dodatnu vrijednost. Naša centrala je u Singapuru, zapošljavamo više od 2100 zaposlenika u 11 važnih financijskih centara i investirali smo u više od 30 zemalja.

Za daljnje informacije molimo Vas posjetite [gic.com.sg](gic.com.sg%20)  ili nas pratite na [LindekIn](http://www.messergroup.com)

Kontakti za medije:

Messer

Diana Buss

Senior Vice President Corporate Communications

[diana.buss@messergroup.com](mailto:diana.buss@messergroup.com)

GIC

Samantha Chiene

Vice President, Corporate Communications (London)

[samanthachiene@gicv.com.sg](mailto:samanthachiene@gicv.com.sg)